Afternoon Call Action Notes – บล.โกลเบล็ก
สรุปภาวะตลาดภาคเช้า ดัชนีภาคเช้า เปิดตลาดแดนลบจากความกั …
26 มิ.ย. 2561

สรุปภาวะตลาดภาคเช้า
ดัชนีภาคเช้า เปิดตลาดแดนลบจากความกังวลต่อสงครามการค้าที่มีโอกาสขยายตัว ก่อนจะปรับตัวขึ้นต่อเนื่องหลังมีการเปิดเผยจากสหรัฐฯว่ายังไม่มีแผนจำกัดการลงทุนจากประเทศอื่นๆ โดยกลุ่มที่นำการหนุนตลาดคือ BANK จากแนวโน้มรายได้สินเชื่อ KBANK โต ตามมาด้วย PETRO และ COMM ส่วน TRANS มากดดันบางส่วน โดยรวมตลาดภาคเช้ามีมูลค่าซื้อขายที่อยู่ที่ 2.64 หมื่นล้านบาท
แนวโน้มภาคบ่ายตามค่าสัญญาณทางเทคนิค
ดัชนี SET ดีดตัวขึ้นได้ดีหลังเปิด gap ดิ่งลงในช่วงเปิดตลาดเช้านี้ แต่แนวโน้มยังคงอยู่ใน channel ขาลง และ MACD กับ RSI ดูไม่สนับสนุนมากนัก คงคำแนะนำให้ลดพอร์ต ส่วนพอร์ตเล่นสั้นสามารถ trading short เก็บกำไรได้
แนวรับ 1,602 จุด / แนวต้าน 1,634 จุด
Technical Insight
NPP ซื้อเก็งกำไร
ราคาปิด 1.36 บาท
แนวรับ 1.33 บาท / แนวต้าน 1.47 บาท / Cut loss 1.30 บาท
ราคาปรับตัวขึ้นติดต่อกันเป็นวันที่ 2 พร้อมวอลุ่มที่เพิ่มขึ้นสนับสนุน และกลับมายืนเหนือเส้น EMA 10 วัน สอดคล้องกับค่าสัญญาณ RAI ที่ชี้ขึ้นทำให้มีโอกาสปรับตัวขึ้นต่อได้
RCI ซื้อเก็งกำไร
ราคาปิด 2.98 บาท
แนวรับ 2.92 บาท / แนวต้าน 3.12 บาท / Cut loss 2.88 บาท
ราคาหุ้นยืนเหนือเส้น EMA ทุกเส้นได้อีกครั้งและยังคงปรับตัวขึ้นสร้าง Higher High และ Higher Low อย่างต่อเนื่อง สอดคล้องกับค่าสัญญาณ RSI+MACD ที่ชี้ขึ้นทำให้มีโอกาสปรับตัวขึ้นต่อได้
ข่าวสำคัญช่วงเช้า
ประธาน สนช. นัดเคาะเลือกกกต.ชุดใหม่ 12 ก.ค.นี้ เชื่อจัดเลือกตั้ง ก.พ.62 ตามโรดแมพที่นายกฯประกาศไว้
สทท.เผยดัชนีความเชื่อมั่นธุรกิจท่องเที่ยว Q2/61 อยู่ที่ 94 ลดลงจาก 101 ใน Q1/61 จากการแข่งขัน-ต้นทุนสูงขึ้น
KBANK คาดรายได้ค่าธรรมเนียมปีนี้ลดลง 6-8% จากยกเลิกค่าธรรมเนียม เริ่มกระทบ Q2/61 เต็มไตรมาส ส่วนรายได้สินเชื่อ H1/61โต 12% รับผลบวกลงทุนภาครัฐ-เอกชน คาด H2/61 โตต่อ
CK คาด H2/61 คว้างานใหม่ไม่ต่ำกว่า 4 หมื่นลบ. หลังภาครัฐเริ่มทยอยประมูล, มีงานรอเซ็น 3.7 พันลบ.
MONO รุกธุรกิจโฮมช็อปปิ้งพร้อมเปิดรายการ “29Shopping” ส่งลงผังช่อง MONO29 ปลายมิ.ย.
META เตรียมชงผถห. 5 ก.ย.นี้ แจกวอร์แรนต์ META-W3 และ META-W4 อัตรา 17:2 และ 14:1
 